Diari Oficial de la Generalitat Valenciana


Sumari del DOGV 6941, del 11-01-2013 (2012/11108)

Notificació de la sentència dictada en el procediment de guarda i custòdia de fill menor número 924/2011.
---------------------------------------------------------------------------------------------------------

### Dades del document

Número de DOGV
:   6941

Data del DOGV
:   11-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11699


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment de guarda i custòdia de fill menor número 924/2011. [2012/11273]  
Família, guarda i custòdia al fill menor no matrimoni no consensuat 000924/2011-P  
Tomás Mora Zaragoza, secretari del Jutjat de Primera Instància número 1 de Benidorm  
Que en les actuacions de referència, a instàncies del procurador Bautista Díez de Lastra, Ángel, en nom i representació de Diana Guisella Hurtado Elejalde contra Wilson Alberto Gómez López, ha sigut dictada sentència l'encapçalament i part dispositiva de les quals són del tenor literal següent:  
«Sentència número 00843/2012  
Benidorm, 21 de juny de 2012  
José Luis Fortea Gorbe, magistrat jutge titular del Jutjat de Primera Instància número 1 dels de Benidorm i partit, he vist les actuacions de referència, seguides amb el número 924/2011-P, en les quals han sigut part demandant Diana Guisella Hurtado Elejalde, que compareix representada pel procurador Bautista Díez de la Lastra, i assistida pel lletrat Luengo Barceló; i com a part demandada, Wilson Alberto Gómez López, que ha sigut declarat en rebel·lia processal, consta la intervenció del ministeri fiscal i en nom del rei es dicta la present resolució, amb fonament en els següents  
Dispositiva  
Estime íntegrament la demanda instada per Diana Guisella Hurtado Elejalde, que compareix representada pel procurador Bautista Díez de Lastra i com a part demandada Wilson Alberto Gómez López, sobre guarda, custòdia i aliments de fill menor, fixa les mesures següents:  
  
Primer. La guàrdia i custòdia del fill hi menor hagut en la unió, J.C., s'atribuïx a la mare, si bé ambdós pares exerciran conjuntament la pàtria potestat.  
Segon. Com a règim de visites a favor del pare, s'establix el següent:  
El progenitor no custodi podrà tindre en la seua companyia al menor els caps de setmana alterns, d'entre les 18.00 hores del divendres, a les 18.00 hores del diumenge, i mitat de períodes vacacionals d'estiu, Setmana Sant i Nadal, triarà el seu gaudi la mare en els anys parells, i el pare, en els imparells. Es determina un règim progressiu de visites, sense pernocta, durant els sis primers mesos després de la represa de contactes. En cas de malaltia del menor, el pare podrà visitar-lo en hores raonables en el domicili de la mare, tant en els períodes de visita i comunicació que abans s'han establit, com en qualssevol altres.  
  
Tercer. En concepte d'aliments, a favor del fill menor, el pare abonarà la quantitat de dos-cents (200,00 euros) mensuals a la mare, tots els mesos de l'any. La quantitat fixada anteriorment serà mensual, pagada per avançat, dins dels deu primers dies de cada mes en el compte que designe a este efecte la mare, quantitat que s'actualitzarà el primer de cada any, d'acord amb les variacions que experimente l'IPC.  
  
Igualment, els progenitors sufragaran per mitat els gastos extraordinaris que es produïsquen, com ara operacions quirúrgiques, llargues malalties i anàlegs, prèvia notificació del fet que motiva el gasto i el seu import per a la seua aprovació, i en cas que no siga acceptat resoldrà el jutjat.  
Quart. No es fa pronunciament exprés sobre costes.  
Notifiqueu esta resolució a les parts personades i al ministeri fiscal en el termini dels cinc dies següents al de la data de la present, i feu-los saber que no és ferma que en contra es pot interposar recurs d'apel·lació per a l'Audiència Provincial d'Alacant, i cal, si és el cas, presentar escrit d'interposició del recurs en este Jutjat en el termini dels 20 dies següents a la notificació (art. 455 i següents de la Llei d'Enjudiciament Civil), citant la resolució apel·lada, amb la indicació dels pronunciaments que s'impugnen, i contenint les al·legacions en què fonamente la seua impugnació (art. 458 LEC).  
  
Igualment, es fa saber a les parts que, per a la interposició del recurs d'apel·lació abans esmentat, a més és necessària la consignació en el compte d'este Jutjat, del depòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b, en quantia de 50 euros.»  
Així, per esta la meua sentència, de la qual es portarà testimoni a les actuacions i s'enquadernarà l'original, que pronuncie, mane i firme.  
I perquè servisca de notificació al demandat rebel Wilson Alberto Gómez López, expedisc este edicte.  
  
Benidorm, 20 de setembre de 2012.- El secretari judicial: Tomás Mora Zaragoza.